|  |
| --- |
| **Anlegg Skuibakken** |
| Av Jens Mundal  |
| Utviklingen i 1920 årene viste at tidens utvikling krevde større bakker enn Solbergbakken og siden det der ikke var mulig å bygge ut bakken så en seg etter andre områder. Vår datidens store løper. Harald Økern, mente da at en stupbratt skråning i Svartoråsen på Nordre Skui gård så passe utfordrende ut.Dette ble fulgt opp og det ble inngått en leieavtale med grunneier på Skui gård og deretter begynte prosessen mht å bygge en hoppbakke der.**18. mars 1928** ble den nye bakken innviet. Bakken var på den tid en sensasjon pga sin størrelse og bratthet. Det lengste hoppet var på 67,5 m. Hopprennet var vellykket og ga startsignalet til en videre utbygging av bakken som pågikk i 60 år. Siden har det i bakken vært samlet ca 450.000,- tilskuere på ca 60 renn.Første store ombygging startet høsten **1938** og ble fullført en uke før rennet vinteren 1939 ble avhold med 14.000 tilskuere.Neste utbygging skjedde i forbindelse med at Bærums Skiklub sammen med Asker Skilub arrangerte NM i **1950.** Det ble da foretatt en ny justering av profilen, hoppet ble trukket noe tilbake og nytt stillas ble bygget. Videre ble det bygget publikumstribuner oppe i bakken for ca 900 tilskuere.Kronprins Olav påtok seg oppgaven å være Hovedkomiteens formann og ved hopprennet i Skuibakken kom det hele 30.000,- tilskuere. Flere tilskuere har det vel aldri vært på noe idrettsarrangement i Bærum frem til dag dato og rennet markerte høydepunktet i Skuibakkens historie. Kongefamilien var på plass, men kong Haakon måtte melde avbud pga helsemessige grunner men han var tilstede ved kongelunsjen på Skaugum og sende da sine ønsker om hell og lykke til arrangørene.Thorbjørn Falkanger vant rennet 0,9 poeng foran Hans Bjørnstad som satte ny bakkerekord med et hopp på 83,5 meter. 18 km langrenn gikk fra Valler skole, mens 30 km gikk ut fra Asker stadium.I jubileumsrennet i **1960** (75 år) overførte NRK sin første fullstendige overføring fra et skirenn.I slutten av 1950 åra ble det vurdert å bygge moderne skiflyvningsbakke, men disse planer ble skrinlagt og i stedet startet en ombygging til storbakke høsten 1962.Den nye bakken ble innviet søndag 24. mars **1963** og det var da 12.000 tilskuere på plass med H.M. Kong Olav V i spissen.John Balfanz fra USA satte da ny bakkerekord på 95 m og året etter satte Torgeir Brandtzæg den første bakkerekord over 100 m med 104,5 m.I **1965** arrangerte BSK igjen NM, 50 km langrenn, kombinert, og hopprenn i normalbakke og stor bakke. Hopprennet i normalbakke ble arrangert i Midtstubakken mens hopprennet i stor bakke ble avholdt i Skuibakken. Kong Olav og kronprins Harald var til stede under alle arrangementene.Torgeir Brandtzæg vant rennet i Skuibakken, mens Bjørn Wirkola vant i normalbakke. Arne Larsen og Ole Ellefseter vant hhv kombinert og 50 km. Langrennet startet fra hesteskoen ved Skuibakken.Skuibakken ble deretter godkjent som en av de 6 godkjente 90 m bakker i Norge og samtidig ble det innført **NM i stor bakke**. Dette innebar at BSK ble tildelt NM i stor bakke **1965, 1968, 1971, 1975 og 1979, 1985 og 1991.**Flomlysanlegg i bakken ble anlagt 1981 og dette resulterte i at vi ble tildelt **World Cup** renn i **1981 og 1983**.Det siste store arrangementet i Skuibakken var i BSK’ jubileumsår **1985** da vi fylte 100 år. Dette var også jubileum for **kong Olav**, idet det da var 75 år siden han første gang overvar hopprenn i BSK’s regi ved Hovedlandsrennet i Solbergbakken i 1910.Høsten 1988 ble det satt opp en stolheis i bakken.Både 1989 og 1990 skulle det arrangeres World Cup renn i bakken, men begge rennene ble avlyst pga lite snø.**1989** ble **miniskui** laget med et K-punkt på 26,5 mHøsten 1990 ble det bygget en **ny trapp**, men 30. desember s.å mistet bakken sitt FIS-sertifikat.**1994** ble det satt ny bakkerekord 121 m. Siste renn i bakken ble avhold i1995 og da ble de satt bakkerekord på **122 m**.Idet bakkens profil ikke lenger holdt mål og det ble for kostbart å bygge om bakken, ble det i 2002 vedtatt å rive bakken, idet kommunen sa seg villig til å bidra økonomisk til det. Dette må også sees i sammenheng med at vi da ikke lenger hadde noen aktive hoppere.I 2009 ble Skuibakken overdratt til Skuibakkens Venner og bakken ble samtidig fredet. |